text: 23 Bibliaqa, ajinata yuyaychawanchik: "Ujkuna ujkunawan paciencianakuspa, purajmanta perdonanakuychej", nispa (Colosenses 3:13). "Ujkuna ujkunawan paciencianakuspa" nispaqa, pipis phiñachinawanchikpaqjina imallatapis ruwaptin mana usqhayllata phiñakunanchikta nichkawanchik. Chayta kasukuspaqa, mana wakkunapaq phiñasqalla kasunchu. "Perdonanakuychej" nispataq, phiñakuyninchikta thasnunata nichkawanchik. Jehovaqa, runa masinchikta perdonananchik kasqanta sumaqta yachan. Chaytaq mana paykunallatachu yanapan, manaqa sunqu tiyasqa kawsakunapaq yanapawanchik (Lucas 17:3, 4). Arí, ¡may sumaq yachaypuni Diospa Palabranpi kachkan!